ธ.กลางออสเตรเลียส่งสัญญาณหั่นดอกเบี้ยเพิ่มเติม คาดเงินเฟ้อยังอ่อนตัว
ธ.กลางออสเตรเลียส่งสัญญาณหั่นดอกเบี้ยเพิ่มเติม คาดเงินเฟ้อยังอ่อนตัว
5 ส.ค. 2559

ธนาคารกลางออสเตรเลียมีแนวโน้มว่าจะปรับลดอัตราดอกเบี้ยลงอีก ขณะคาดการณ์ว่าอัตราเงินเฟ้อของประเทศจะยังคงอยู่ต่ำกว่าระดับเป้าหมายต่อไปอีกสองปี
แบงก์ชาติออสเตรเลียระบุในแถลงการณ์นโยบายการเงินที่มีการเปิดเผยในวันนี้ว่า ธนาคารคาดว่าอัตราเงินเฟ้อพื้นฐานของออสเตรเลียจะอยู่ที่ราว 1.5-2.5% ไปจนถึงช่วงสิ้นปี 2561 ซึ่งต่ำกว่าอัตราเงินเฟ้อเป้าหมายของธนาคารที่อยู่ในช่วง 2-3%
สำหรับสาเหตุที่เงินเฟ้ออ่อนแรงนั้น แถลงการณ์ระบุว่าเป็นเพราะตลาดแรงงานและค่าแรงที่ซบเซา ตลอดจนราคาค้าปลีกและค่าเช่าที่ปรับตัวลดลง ซึ่งปัจจัยเหล่านี้จะกดดันอัตราเงินเฟ้อไปตลอดช่วงไม่กี่ปีข้างหน้า 